CE E NOU! ÎN DOOM? 
- Academia Română, Institutul de Lingvistică „Iorgu Iordan - Al. Rosetti”, 
Dicţionarul ortografic, ortoepic şi morfologic al limbii române. 
Ediţia a Il-a revăzută şi adăugită, Univers Enciclopedic, Bucureşti, 2005, 
coordonator: Ioana Vintilă-Rădulescu - 


În cele ce urmează se prezintă, însoţite de câteva exemple, principalele modificări 
introduse în DOOM? faţă de prima ediţie a dicționarului” (DOOM)), modificări care 
afectează normarea sub diverse aspecte a unor cuvinte. 

Conform Legii privind organizarea şi funcţionarea Academiei Române nr. 
752/2001, în România, forul care „se îngrijeşte de cultivarea limbii române şi stabileşte 
regulile ortografice obligatorii” este Academia Română. 

Actualele norme au intrat în uz din momentul publicării DOOM? pentru 
învățământ, ministerul de resort este cel care decide data aplicării lor. 

Pentru detalii privind celelalte norme (care sunt în continuare valabile aşa cum 
fuseseră stabilite prin DOOM?) şi fiecare cuvânt - mai vechi sau mai nou - în parte este 
necesară consultarea introducerii la DOOM?, respectiv a dicționarului propriu-zis. 

Informaţiile sunt prezentate în ordinea în care su fost tratate în introducerea la 
DOOM? şi nu în ordinea importanţei. 


MODIFICĂRI PRIVIND DENUMIREA /CITIREA UNOR LITERE 


Litere Denumirea/ 
citirea literei 


î/î din a 


â 
be/bi 


c 


i 
je/jî 


jet | 


el/le/lî 


! Cuvintele la care s-au făcut modificări de normă faţă de ediţia I sunt precedate în DOOM? de semnul 
exclamării (!), iar cuvintele nou introduse — de steluţă (*). 

? Academia Republicii Socialiste România, Institutul de Lingvistică al Universităţii Bucureşti, Dicţionarul 
ortografic, ortoepic şi morfologic al limbii române, Editura Academiei, Bucureşti, 1982, redactor 
responsabil: Mioara Avram, redactor responsabil adjunct: Laura Vasiliu. 

3 Considerăm neavenită continuarea războiului celor două litere, „â din a” şi „î din i”: indiferent de 
motivații, schimbarea, din nou, a acestei convenţii grafice ar fi o dovadă de ridicolă imaturitate pentru o 
cultură care pretinde a fi luată în serios. 

* Denumirea ha este rar folosită. 

dublu ve/dublu vi 


O VALOARE SUPLIMENTARĂ A LITEREI W 


la iniţială de cuvânt + | weekend 
în câteva , (h)i [uikend] 


anglicisme whisky [uïski] 
wigwam 
[uigňom] 


SCRIEREA ȘI CITIREA UNOR ABREVIERI 


Actualmente se preferă scrierea fără puncte despărțitoare a unor abrevieri de 
tipul SUA, UNESCO etc. 

Unele litere din anumite abrevieri se citesc după modelul limbii din care au fost 
împrumutate abrevierile, de ex. CV, citită [sivi], deoarece este împrumutată din engleză, 
şi nu din latină (unde nici nu se folosea această abreviere), chiar dacă sintagma pe care o 
abreviază, curriculum vitae, este un latinism. 

Nu sunt urmate de punct: 

- simbolurile majorității unităților de măsură: gal pentru galon; 
- simbolurile unor termeni din domeniul tehnic şi ştiinţific: RA „factorul Rhesus”. 

Pentru numele şi simbolurile unităților de măsură se aplică prevederile sistemelor 
internaționale obligatorii/normele interne în domeniu. 


ACCENTUL’ 


* Pronunțarea chiu, indicată în DOOM:!, este nerecomandabilă. 

£ ș şi f au sub s şi to virguliță, şi nu o sedilă (care se utilizează sub c în alte limbi: ç). În unele programe de 
calculator, ș, spre deosebire de ș, apare în mod greşit cu sedilă. 

7 Citit şi [zed]. 

5 Deoarece diftongul [ăi] nu există în limba română. 

? Vocala care poartă accentul principal este subliniată cu o linie. 


La unele cuvinte (mai vechi sau mai noi) se admit variante accentuale literare 
libere (indicate în Dicţionar în ordinea preferinţei), cu unele deosebiri faţă de DOOM', 
atât la unele cuvinte vechi în limbă, cât şi la unele neologisme, de ex. acatist/acatist, 
antic/antic, gingaş/gingaş, hatman/hatman, jilav/jilav, penurie/penurie, trafic/trafic. 

Se recomandă o singură accentuare la avarie, crater, despot, la formele verbului a 
fi suntem, sunteți. 


SCRIEREA ȘI PRONUNŢAREA NUMELOR PROPRII STRĂINE 


Numele statelor trebuie utilizate în forma oficială recomandată de acestea Belarus 
(la cuvintele din aceeaşi familie se pot folosi ambele variante: bel/arus/bielorus, 
belarusă/bielorusă), Cambodgia, Câte d'Ivoire, Myanmar. 

Formele tradiţionale curente, intrate prin intermediul altor limbi şi adaptate 
limbii române, ale unor nume de locuri străine cunoscute de mai multă vreme la noi, pot 
fi folosite şi în indicaţii bibliografice: Florența etc. 

Normele actuale recomandă formele Bahus, Damocles - cf. şi expresia consacrată 
sabia lui Damocles -, Menalaos, Oedip [ödip] (cf. şi redarea titlului tragediei antice 
Oedip rege şi a titlului operei lui George Enescu), Procust, nu Bacus, Damocle, Menelau, 
Edip, Procust. 

Numele anumitor personalități, provenite din limbi scrise cu alfabetul chirilic, pot 
fi ortografiate atât conform tradiției româneşti, cât şi normelor actuale de transliterare: 
Dostoievski/Dostoevski. 


SCRIEREA CU LITERĂ MICĂ SAU MARE LA INIȚIALĂ 


Scrierea cu literă mică la iniţială 

Se scriu cu literă mică (şi nu mare) la iniţială şi: 

- numele fiinţelor mitice multiple: cic/op, gigant, muză, parcă, sirenă, titan; 

- elementele inițiale din numărul de ordine al unor manifestări periodice a căror 
denumire este folosită în interiorul unei propoziţii: Participanții la (cel de-)al X-lea 
Congres ... 

Când denumirea este folosită singură, ca titlu etc., âncepe cu literă mare: A/ X-lea Congres ... 

Se pot scrie, ocazional, cu literă mică, unele cuvinte care, în mod obişnuit, se 
scriu cu literă mare, pentru a realiza un anumit efect stilistic (ceauşescu, per) sau grafic 
(univers enciclopedic pe publicaţiile editurii în cauză). 


Scrierea cu literă mare la inițială 
Se scriu cu literă mare la inițială şi: 
- toate componentele (cu excepția, de regulă, a cuvintelor ajutătoare): 

- numelor proprii (inclusiv ale unor unităţi lexicale complexe folosite ca 
nume proprii) care desemnează marile epoci istorice (chiar dacă nu reprezintă 
evenimente) (Antichitatea, Evul Mediu), inclusiv războaiele de anvergură (Primul 
Război Mondial, al Doilea Război Mondial) sau care au un nume propriu (Războiul 
celor Două Roze, Războiul de Independenţă, Războiul de Secesiune, Războiul de 
Treizeci de Ani, Războiul de 100 de Ani); 


- numelor proprii de instituţii, inclusiv când sunt folosite eliptic: secretar 
de stat la Externe; Lucrează în Institut de cinci ani; student la Litere; admiterea la 
Politehnică; 

- locuţiunilor pronominale de politeţe: Alteța Sa Regală, Domnia Sa, 
Excelenţa Voastră, Înălțimea Voastră, Majestăţile Lor Imperiale, Sfinţia Sa; 

- numai primul element din numele proprii compuse care reprezintă denumirile 
organismelor de conducere şi ale compartimentelor din instituţii: Adunarea generală a 
Academiei Române, Catedra de limba română, Comisia de cultivare a limbii a 
Academiei Române,  Compartimentul/Departamentul/Sectorul de limbi romanice, 
Direcţia, Secretariatul, Secţia de filologie şi literatură a Academiei Române, Serviciul 
de contabilitate. 

Se pot scrie cu literă mare unele cuvinte (care, de obicei, se scriu cu literă mică), 


în semn de cinstire (Soldatul Necunoscut, Slavă Țărilor Române). 
Componentele sintagmei țările române, care nu a fost niciodată numele propriu al unei 
entităţi statale unice, se scriu în mod obişnuit cu literă mică la inițială. 


SCRIEREA CUVINTELOR COMPUSE 


I. Se revine la scrierea într-un cuvânt a tuturor formelor pronumelui negativ 
compus niciunul, niciuna „nimeni” şi ale adjectivului pronominal corespunzător niciun, 


nicio, care se încadrează într-un întreg, sistem la care se aplică de mult aceleaşi reguli. 
1. Niciun(ul) s-a mai scris „legat” şi înainte de 1953, dată după care nici un(ul) a devenit singura 
excepţie în mai multe privinţe: 

- a. era unicul pronume (în afară de ceea ce şi spre deosebire, de exemplu, de pronumele cu o 
componenţă relativ asemănătoare vreun(ul), scris într-un cuvânt) redat grafic ca şi cum ar fi vorba 
de două cuvinte diferite şi independente şi nu de un unic pronume/adjectiv compus sudat - între 
componentele căruia nu poate fi intercalat alt cuvânt; 

- b. era singura combinaţie din seria celor formate din nici + când, cât, cum, de cât, de cum, o dată 
sau odată, odinioară, unde la care nu se făcea distincție şi în scris între îmbinările libere şi 
disociabile, în care componentele îşi păstrează individualitatea, şi cuvintele compuse sudate. 
Astfel, şi până acum trebuia să se distingă, de exemplu, şi în scris, între niciodată „în niciun 
moment” şi nici odată „nici cândva” (situația complicată în acest caz şi de o a treia situație: nici o 
dată „nici o singură dată”, „nicio dată calendaristică” sau „nicio informație”) sau între grupurile 
ortografice fiecare, oarecare, oricine ş.a. şi, respectiv, fie care, oare care, ori cine. 

2. Tot atât de normal ca în aceste ultime exemple este să distingem, de pildă, între: 

- niciun adjectiv pronominal (N-are niciun chef să facă ce i se cere) şi nici un adverb + articol (Nu e 

naiv şi nici un om neştiutor) sau nici un conjuncţie + numeral (Mă confundați, eu nu am nici un frate, 

nici mai mulți); 

- niciunul pronume (N-a venit niciunul „nimeni”) şi nici unul conjunctie + pronume nehotărât (Nu-mi 

place nici unul, nici celălalt 

- combinaţii în care nici este accentuat în frază şi în care se poate intercala, de exemplu, adverbul 

măcar (N-are nici măcar un prieten). 

Aceste combinaţii se folosesc mult mai rar decât pronumele şi mai ales în astfel de structuri binare, 

destul de clare din punctul de vedere al înţelesului şi al logicii, nu numai al analizei gramaticale. 

3. Grafia niciun etc. corespunde şi pronunțării în două silabe [ničun]. 

4. Ea nu numai că nu îngreunează, ci, dimpotrivă, uşurează recunoaşterea ca atare a 
pronumelui/adjectivului pronominal în cauză. 

5. Acestă grafie a fost adoptată şi de noua Gramatică a Academiei. 

6. Ea respectă şi paralelismul grafic cu celelalte limbi romanice în care există pronume cu o 
structură asemănătoare. 


Se scriu „legat” şi: 


- adjectivele cu structura adjectiv + vocala de legătură o + adjectiv, care exprimă 
o unitate, având flexiune numai la ultimul element: cehoslovac „din fosta 
Cehoslovacie”, sârbocroat; 
Dar ceho-slovac „dintre Cehia şi Slovacia”, sârbo-croat „dintre sârbi şi croaţi”. 
- adverbul odată „cândva (în trecut sau în viitor), imediat, în sfârşit”: A fost odată 
ca niciodată, O să-ţi spun eu odată ce s-a întâmplat, Termină odată, Odată terminat 


lucrul, am plecat. 
Dar se scriu în două cuvinte o dată numeral adverbial (Aşa ceva ți se întâmplă numai o 


x» 


dată în viaţă, Te mai rog o dată, O dată la două luni) şi o dată subst. „zi, dată calendaristică” sau 
„informaţie”. 

II. Se scriu cu cratimă: 

- adjectivele compuse nesudate cu structura adverb + adjectiv (adesea provenit 
din participiu), când compusul prezintă o diferență de sens față de cuvintele de bază: 


bine-crescut „cuviincios”, bine-cunoscut „celebru”, bine-venit „oportun, agreat”; 
Ele se deosebesc de îmbinările cu o structură şi o componenţă asemănătoare, care se scriu 
într-un cuvânt când sunt compuse sudate (binecuvântat) şi separat când sunt grupuri de cuvinte 
care îşi păstrează fiecare sensul (bine crescut „dezvoltat bine”). 


- substantivele compuse cu unitate semantică şi gramaticală mai mică decât a 
celor scrise într-un cuvânt, ca: 
- bună-credință  „onestitate”; bună-creştere, bună-cuviinţă  „politeţe”; 
bună-dimineaţa (plantă), bun-rămas „adio”; 
Compusele sudate cu structură asemănătoare se scriu într-un cuvânt (bunăstare 
„prosperitate”), iar secvențele în care componentele îşi păstrează autonomia - în cuvinte separate 


3» 


(bună creştere „dezvoltare bună”, bunul gust al libertății). 

- prim-balerin, prim-balerină, prim-procuror, pri-solist, prim-solistă; 

- bas-bariton, contabil-şef'”, cuvânt-titlu „intrare de dicţionar”, maşină- 
capcană (în care al doilea substantiv este apoziţie); 

Se scrie într-un cuvânt blocstart - ca şi blochaus, blocnotes. 

- termeni care denumesc substanţe chimice distincte, specii distincte de 
plante sau de animale (cu nume ştiinţifice diferite) ş.a., la care se generalizează 
scrierea cu cratimă - indiferent de structură: fluture-de-mătase, gândac-de-Colorado 
(specii de insecte), viță-de-vie (plantă). 

- tipuri izolate: cuvânt-inainte „prefaţă”, mai-mult-ca-perfect (timp 
verbal). 


SCRIEREA LOCUȚIUNILOR" 


Se scriu în cuvinte separate, de ex.: băgare de seamă „atenţie”, chit că, cu bună 
ştiinţă, de bunăvoie „benevol”, de jur împrejurul, de prim rang „de calitatea întâi”; 
Doamne fereşte, Domnia Lui, Excelenţa Sa, Inalt Preasfinţia Voastră, în ciuda, în jur „în 

preajmă”, în jur de „aproximativ”, în jurul, în locul, Măria Ta, până ce, până să ş.a. 


In locuţiunile odată ce „după ce, din moment ce” şi odată cu „în acelaşi timp 


10 În COR. Clasificarea ocupațiilor din România, Meteor Press, Bucureşti, 2003, şi în actele normative 
(Ordonanţa de urgenţă nr. 191 din 12 decembrie 2002, în Monitorul Oficial al României, XIV, nr. 951, 
Partea I, 24 decembrie 2002), numele de funcţii compuse cu şef sunt scrise în cuvinte separate; cf. şi 
negociator şef etc. 

!! Deoarece nu pun alte probleme de scriere decât cele generale, precum şi ale componentelor lor, multe 
locuţiuni — interpretate uneori şi drept grupuri de cuvinte — nu au fost incluse în DOOM!, în DOOM? 
adăugâdu-se un număr restrâns. 


cu”, adverbul odată se scrie într-un cuvânt. 


Din punctul de vedere al scrierii ca locuţiuni nu sunt semnificative situaţiile în care unele 
elemente din componenţa lor sunt scrise cu cratimă din motive fonetice - todeauna (de-a 
berbeleacul, dintr-odată) sau acidental, pentru a reda rostirea lor în tempo rapid (aşa şi aşa/aşa 
şi-aşa) - sau pentru că sunt cuvinte compuse (de (pe) când Adam-Babadam). 


SCRIEREA GRUPURILOR DE CUVINTE” 


Fiind grupuri de cuvinte, şi nu un singur cuvânt compus, se scriu „dezlegat” şi: 
- de mâncat (N-am nimic de mâncat; De mâncat, aş mânca), după prânz ş.a.; 
Dar se scriu într-un cuvânt sau cu cratimă compusele cu o structură asemănătoare: 
demâncare, demâncat (pop.) „mâncare”, după-amiază, după-masă „a doua parte a zilei”. 
- apă minerală, bună dimineaţa (formulă de salut), bună stare „stare bună” etc. 
Grupurile relativ stabile de cuvinte se deosebesc de cuvintele compuse cu structură şi 
componenţă asemănătoare, în care elementele componente nu-şi păstrează sensul de bază şi nu 
corespund realităţii denumite şi care se scriu fie cu cratimă (bună-dimineaţa „plantă”), fie într- 
un cuvânt: bunăstare „prosperitate”. 


DESPĂRȚIREA LA CAPĂT DE RÂND” 


Despărțirea numelor de instituţii 
cuprinzând abrevieri pentru nume generice sau nume proprii 
Se tolerează plasarea pe rânduri diferite a abrevierilor pentru nume generice 
(RA = regie autonomă, SA = societate anonimă ş.a.), şi a numelor proprii din 
denumirile unor instituţii, indiferent de ordine: Roman |$.A., SC Severnav | SA., dar şi 
F.C. | Argeş, RA | „Monitorul Oficial”, SC | Severnav SA (ca şi în scrierea completă: 
Fotbal| Club| Argeş etc.). 


Numele proprii de persoană 
Pentru păstrarea unităţii lor, nu se despart la sfârşit de rând, ci se trec integral pe 
rândul următor numele proprii de persoane: 4bd e/-Kader, Popescu (nu: Abd el-| 
Kader/Abd el-Ka-|der, Po-pescu/Popes-cu). 


Despărțirea cuvintelor la capăt de rând 


Regula generală şi obligatorie a despărțirii cuvintelor la capăt de rând, 
valabilă pentru ambele modalități de despărţire (după pronunțare şi după structură), este 
interdicția de a lăsa mai ales la sfârşit de rând, dar şi la început de rând o secvenţă 
care nu este silabă". 

Fac excepţie grupurile ortografice scrise cu cratimă (dintr-|un, într-|insa), la 
care se recomandă însă, pe cât posibil, evitarea despărțirii. 


Normele actuale!“ prevăd, de regulă, atât despărţirea la capăt de rând după 


12 Aceeaşi observaţie ca şi la locuţiuni. 

'5 Când utilizarea cratimei ar putea produce confuzii se foloseşte aici pentru a indica locul despărțirii bara 
verticală. 

14 Chiar dacă include o vocală propriu-zisă, cum prevedea regula din DOOM!, care era mai puţin restrictivă. 
15 Cf. şi Dicționarul general de ştiinţe ale limbii, Editura Ştiinţifică, Bucureşti, 1997, s.v. silabație: 
„Regulile morfologice nu [subl. ns. I. V.-R.] sunt obligatorii”. 


pronunțare - care este indicată acum pe primul loc -, cât şi despărțirea după structură - 
care este indicată acum pe locul al doilea, precum şi cu unele restricţii față de 


recomandările din DOOM... 
Astfel, normele actuale nu mai admit despărțirile după structură care ar conduce la 
secvenţe care nu sunt silabe, ca în arfr|a/gie, întrlajutorare, nevrlalgi 


Despărțirea cuvintelor în scris la capăt de rând nu se identifică cu despărţirea în silabe în sens 
fonetic. 


Conform DOOM!, „regulile bazate pe pronunțare” erau „tolerate”, deci perfect posibile, şi în 
cuvintele „formate”, la care „despărţirea [...] care ţine seama de elementele constitutive atunci când 
cuvântul este analizabil sau măcar semianalizabil” era nu singura admisă, ci doar cea „preferată”. 
(caracterul analizabil este însă un lucru destul de relativ, un cuvânt ca obiect, de exemplu, nefiind, practic, 
nici măcar semianalizabil pentru majoritatea vorbitorilor). 

În DOOM! se preciza că unele cuvinte „formate” cunosc şi (nu doar exclusiv) o despărțire 
conformă cu structura lor morfologică. 

În dicționarul propriu-zis din DOOM! însă, deşi corect ar fi fost să se indice, ca variantă, şi 
despărţirea după pronunțare conformă cu regulile generale (de exemplu tran-salpin etc.) şi nu nu numai cea 
care se încadrează în categoria excepțiilor, DOOM! menţiona numai despărţirea morfologică: „transalpin 
(sil. mf. trans-)”. De aici impresia greşită că, în asemenea cuvinte, silabația morfologică ar fi fost singura 
admisă. 

Probabil că şi din acest motiv, ca şi pentru a pune în evidenţă familiile de cuvinte şi mijoacele de 
formare a acestora, şcoala recomanda aproape exclusiv, la cuvintele „formate”, despărțirea bazată pe 
analiza morfologică. Notarea diferită, la unele examene şi concursuri, a celor două despărțiri (chiar dublă 
pentru cea morfologică, cum s-a procedat uneori) nu este deci corectă. Dacă se urmăreşte să se vadă dacă 
elevii sau candidaţii cunosc silabaţia fonetică ori structura morfologică a cuvintelor, întrebările ar trebui 
formulate explicit ca atare. 


În DOOM? s-a inversat numai ordinea de preferință a celor două modalități de 
despărțire la capăt de rând - după pronunțare (care prezintă şi avantajul că pentru ea se 
pot stabili reguli formalizabile şi mai generale decât pentru despărțirea după structură) 
şi după structură. Spre deosebire de DOOM', noul DOOM indică riguros, la toate 
cuvintele în această situație, ambele posibilităţi, fără a o trece sub tăcere pe aceea care 
este mai puţin convenabilă sub un aspect sau altul. 

Ca urmare, în dicționarul propriu-zis s-a inversat ordinea în care sunt indicate cele 
două modalităţi de despărțire la capăt de rând pentru cuvintele analizabile şi 
semianalizabile (compuse sau derivate cu prefixe şi cu unele sufixe): prima este indicată 
despărțirea bazată pe pronunțare, iar pe locul al doilea despărțirea anumitor secvenţe 
după elementele lor constitutive. 

Se pot deci despărți şi după structură cuvintele (semi)analizabile, formate în 
limba română sau împrumutate (în exemple se indică numai limita în discuţie, nu şi 
limitele posibile între celelalte silabe): 

- compuse":  arferios-cleroză/arterio-scleroză,  al-tundeva/alt-undeva, des- 
pre/de-spre, drep-tunghi/drept-unghi, por-tavion/port-avion, Pronos-port/Prono-sport, 
Romar-ta/Rom-arta,; 

formaţiile cu -onim: o-monim/om-onim, paro-nim/par-onim, sino-nim/sin-onim,; 

Compusele care păstrează grafii străine sunt supuse numai despărțirii după structura din 
limba de origine: back-hand. 


- derivate cu prefixe: anor-ganic/an-organic, de-zechilibru/dez-echilibru, ine- 
gal/in-egal,  nes-prijinit/ne-sprijinit,  nes-tabil/ne-stabil,  nes-trămutat/ne- 
strămutat, pros-cenium/pro-scenium, su-blinia/sub-linia; 


'* Din cuvinte întregi, elemente de compunere sau fragmente de cuvinte dintre care cel puţin unul există 
independent şi cu un sens care corespunde celui din compus. 


- derivate cu sufixe: savan-Hâc/savant-lăc. 

Cel care scrie are deci libertatea, atunci când nu recunoaşte sau nu este sigur de structura 
morfologică a unui cuvânt mai greu analizabil, să îl despartă pe baza pronunțării (o-monim, nu 
numai om-onim), ori, dacă o asemenea diviziune i se pare şocantă la cuvintele mai uşor analizabile, 
să despartă cuvântul în cauză pe baza structurii lui morfologice (post-universitar, nu neapărat pos- 
tuniversitar). 


Normele actuale nu mai admit însă nici despărțirile după structură care ar 
contraveni pronunțării, ca în apendiclectomie [apenditectomie], /aring|ectomie 
[laringectomic]. 


Pentru cuvintele a căror structură nu mai este clară, deoarece elementele 
componente sunt neînţelese sau neproductive în limba română, normele actuale 
recomandă exclusiv despărțirea după pronunțare (a-borigen, a-broga, a-brupt, a- 
diacent, ab-stract, a-dopta, ban-crută, o-biect, pros=pect, su-biect). 

Nu pun probleme acele compuse (ca bine-facere, clar-văzător, pur-sânge) sau derivate 
(precum contra-făcut, des-calificat, a re-incepe) la care cele două tipuri de despărțire coincid. 
Se indică o singură despărţire, şi anume după structură, şi la cuvintele compuse (ca alt-fel, ast-fel, 
feld-mareşal, port-moneu) şi derivate cu prefixe (ca post-față, trans-bordare) sau cu sufixe (ca pust- 
nic, stâlp-nic) cuprinzând anumite succesiuni de consoane care nu admit alte despărțiri. 


La cuvintele scrise (obligatoriu sau facultativ) cu cratimă sau cu linie de pauză 
se admite - atunci când spațiul nu permite evitarea ei - şi despărţirea la locul 
cratimei/liniei de pauză. Este vorba de: 

- cuvinte compuse sau derivate şi locuţiuni: aducere-|aminte; 

- împrumuturi neadaptate la care articolul şi desinențele se leagă prin 
cratimă: flash-|ul; 

- grupuri ortografice scrise cu cratimă: ducându-|se, chiar când rezultă secvenţe 
care nu sunt silabe: dintr-|un (cazuri în care se recomandă însă evitarea despărțirii); 

- cuvinte compuse complexe: americano-|sud-coreean sau americano-sud-l 
coreean. 


Câteva norme morfologice 


Adjective 

La unele adjective neologice, norma actuală, reflectând uzul persoanelor 
cultivate, admite la feminin forme cu şi fără alternanţa o (accentuat) - oa, în ordinea de 
preferință analoagă/analogă, omoloagă/omologă (în timp ce la altele nu admite forme cu 
oa: barocă, echivocă);, adjectivul/substantivul vagabond are femininul vagaboandă, nu 
vagabondă. 

Unele adjective vechi şi mai ales neologice se folosesc numai pentru substantive 
de un singur gen; în cazul celor referitoare la substantive neutre, aceasta nu înseamnă că 
şi adjectivele în cauză ar fi „neutre”, cum se indica în DOOM', chiar dacă au la singular 
formă de masculin, iar la plural (dacă au plural), formă de feminin: (metal) alcalino- 
pământos, (barometru) aneroid, (foc) bengal, (substantiv) epicen”. 


Locuţiuni adverbiale 


7 În noua Gramatică a Academiei (GALR = Academia Română, Institutul de Lingvistică „Iorgu Iordan — 
Al. Rosetti”, Gramatica limbii române. I. Cuvântul, Editura Academiei, Bucureşti, 2005), p. 148 se 
vorbeşte în asemenea cazuri de adjective defective „numai cu forme de neutru”. 


Deoarece locuţiunile adverbiale nu cunosc categoria numărului, locuţiunea 
adverbială altă dată nu are plural, alte dăți fiind o locuțiune distinctă. 


Articolul"? 

Articolul hotărât enclitic (singular şi plural) se leagă cu cratimă numai în 
împrumuturile neadaptate: 

- a căror finală prezintă deosebiri între scriere şi pronunțare: bleu-ul [blöul]; 

- care au finale grafice neobişnuite la cuvintele vechi din limba română: dandy-ul 
(nu dandiul), dandy-i”; gay-ul, gay-i; hippy-ul, hippy-i; party-ul; playboy-ul, playboy-i; 
story-ul, story-uri. 

Se recomandă ataşarea fără cratimă a articolului la împrumuturile - chiar 
nedaptate sub alte aspecte - care se termină în litere din alfabetul limbii române 
pronunțate ca în limba română: gadgetul |ghegetul], itemul [itemul], weekendul 
[uïkendul], inclusiv în cazul unor anglicisme ceva mai vechi, scrise şi conform DOOM! 
fără cratimă: westernuri ş.a. 

La unele substantive provenite din abrevieri există în prezent tendința de a le 
folosi nearticulat: O.N.U./ONU a decis ... (nu: O.N.U.-ul...). 


Numeralul 


Normele actuale acceptă la femininul nearticulat al numeralului ordinal întâi 
postpus substantivului şi forma întâia: clasa întâi/intâia. 


În construcţia cu prepoziţia de (care şi-a pierdut sensul partitiv „dintre”, 
dobândind sensul „de felul”) + pronume posesiv, norma actuală admite, pe lângă plural, 
şi singularul: un prieten de-ai mei/de-al meu, o prietenă de-ale mele/de-a mea. 


Substantivul 


Substantivele la care există ezitare în ce priveşte apartenenţa la genul feminin 
sau neutru, respectiv masculin sau neutru (cu implicaţii asupra formei lor de plural) se 
află în una din următoarele situaţii: 

1. cuvinte de genuri diferite (dintre care unele învechite, regionale sau populare) 
specializate pentru sensuri sau domenii diferite: a! (literă) s. m./s. n., pl. a/a-uri; a? 
(sunet) s. m., pl. a; basc“ „adaos la bluză sau jachetă”, bască” „lâna tunsă de pe o oaie, 
bluză, vestă”, bască“ „limbă”; colind! „colindat”, colind”/colindă (cântec); zăloagă „semn 
de carte, capitol”, zălog! „arbust”, zălog” „garanţie”; 

2. ambele admise ca variante literare libere: basc'/bască' (beretă), 
colind”/colindă (cântec); 

3. de un singur gen, norma actuală optând pentru astru masculin, foarfecă 
feminin. Cf. şi cleşte masculin, cu pluralul clești. La substantivele mass-media şi media 
„presa scrisă şi audiovizuală” s-a admis folosirea ca feminin singular: (mass-)media 
actuală, cu genitiv-dativul articulat (mass-)mediei: prin intermediul (mass-)mediei. 


18 În DOOM? s-a păstrat categoria articolului, deşi în noua Gramatică a Academiei acesta nu mai este 
recunoscut ca parte de vorbire. 
19 Dar derivatul dandism, nu dandysm. 


1. Aceste substantive sunt împrumutate de română din engleză (unde media provine, la rândul ei, 
din latină); 

2. Folosirea lor ca feminine singular este în acord cu forma lor. 

3. Ea este în conformitate cu trecerea, în limba română, la feminin singular a unor plurale neutre 
latineşti la origine, cf. lat. supeRciLIA > rom. sprânceană. 


Norma actuală admite noile singulare pe care unele substantive feminine cu 
rădăcina terminată în -I şi pluralul în -e şi le-au creat după modelul sofa, sofale, cafea, 
cafele: bretea pentru sensurile „bentiţă de susţinere la îmbrăcăminte; ramificaţie rutieră”, 
sanda (nu bretelă, sandală). 

Tendinţa distingerii între forma de singular şi cea de plural se concretizează în 
acceptarea de către norma academică a singularului cârnat (şi nu cârnaf), refăcut din 
forma moştenită tocmai pentru marcarea mai clară a opoziţiei de număr şi prin alternanța 
t4. 

Unele substantive feminine omonime la nominativ-acuzativ singular au genitiv- 
dativul singular diferit: maică’ „călugăriță”, g.-d. art. maicii; maică „mamă”, g.-d. art. 
maicei/maicii/maichii. 

Unele substantive feminine terminate în -a sau -ia în limba de origine şi-au creat 
(şi) o nouă formă nearticulată: cariocă, leva/levă, nutrie. 

La unele nume proprii, normele actuale admit variante de flexiune: 
Ilenei/lleanei. 

Poate exista ezitare în ce priveşte forma de plural (în cadrul aceluiaşi gen) la 
unele substantive feminine cu pluralul (şi genitiv-dativul singular nearticulat) în -e sau 
-i şi neutre cu pluralul în -uri sau -e; la aceste substantive, opțiunea normei actuale este 
una din următoarele: 

- ambele forme sunt admise ca variante literare libere, cu preferință pentru una 
dintre ele (indicată prima în Dicționar): căpşuni/căpşune, cicatrice/cicatrici, 
cireşe/cireşi, coarde/corzi, coperte/coperți, găluşte/găluşti (ca şi râpe/râpi), respectiv 
niveluri/nivele „înălțime, stadiu, treaptă” (ca şi chipie/chipiuri, tuneluri/tunele); 

Acceptarea şi a pluralului în -i, alături de cel în -e, la două substantive de genul feminin nume de 

fructe: căpşuni şi cireşi, s-a bazat pe faptul că: 

1. se înregistrează progresul, în uzul literar, al pluralelor în cauză; 

2. nu există decât plurale în -i, atât pentru numele de pomi sau de tufe, cât şi pentru numele 

fructelor acestora, în cazul mai multor astfel de substantive: fragi, gutui, lămâi, nuci, piersici, rodii; 

3. formele de plural din sistemul multor substantive feminine au evoluat, în istoria limbii române, 

de la desinenţa -e la -i, plurale ca boale, roate, strade, şcoale ş.a. supraviețuind, eventual, numai în 
expresii (a băga în boale, a merge ca pe roate), dar fiind înlocuite în uzul general prin boli, roți, 
Străzi, şcoli; 

4. încă din Îndreptar”, căpşună avea pluralul căpşuni. 

- se admite o singură formă la unele substantive feminine (monede, dar gagici, 
poieni, remarci, țărănci, ţigănci) şi neutre precum seminare (seminarii nemaiavând 
sprijin într-un singular în -iu). 

La împrumuturile recente, în curs de adaptare, norma actuală a adoptat soluţii 
diferite, şi anume: 

- folosirea unor substantive cu aceeaşi formă la singular şi la plural: dandy, gay, 
hippy, peso, playboy; 

- încadrarea în modelul substantivelor româneşti, prin formarea pluralului: 


2 Academia Română, Institutul de Lingvistică „Iorgu Iordan”, Îndreptarul ortografic, ortoepic şi de 
punctuație, ediţia a V-a, Univers Enciclopedic, Bucureşti, 1995. 

- la cele masculine - cu desinenţa -i, cu altenanțele fonetice 
corespunzătoare: adidaşi, bodyguarzi/bodigarzi, brokeri, dealeri, rackeți (ca în DOOM! 
boşi); 

- la cele neutre, în general cu desinenţa -uri, legată 

- direct (fără cratimă) la cuvintele - chiar nedaptate sub alte 
aspecte - care se termină în litere din alfabetul limbii române pronunţate ca în limba 
română: gadgeturi |ghegeturi], itemuri |itemuri], trenduri [trenduri], weekenduri 
[uikenduri]); 

- prin cratimă la cuvintele a căror finală prezintă deosebiri între 
scriere şi pronunțare (b/eu-uri [blSuri], show-uri [şouri]) sau care au finale grafice 
neobişnuite la cuvintele vechi din limba română: party-uri, story-uri. 


Verbul 


Formele fără -ră- la indicativ mai-mult-ca-perfect plural sunt învechite. 
Tratarea în DOOM? a verbelor de conjugarea I cu sau fără -ez şi de conjugarea a 


IV-a cu sau fără -esc continuă în mare parte DOOM... 

În principiu nu am intervenit în această chestiune foarte delicată decât atunci când am dispus de 
informaţii privind uzul formelor. În cazurile în care acestea indicau un echilibru relativ între forme, 
au fost recomandate ambele variante, iar când discrepanţa era flagrantă, am optat pentru varianta 
dominantă. 


Situaţia verbelor de conjugarea I la care am intervenit asupra normării din 
DOOM! este următoarea: 

- a se prosterna (fost fără şi cu -ez, în această ordine; BC? prosternă / 
prosternează 27 / 114) a devenit numai cu, ca şi a decerna; 

- au devenit numai fără -ez a ignora (BC ignorează / ignoră 2 / 147), a îndruma 
(foste cu şi fără -ez, în acestă ordine; BC îndrumează / îndrumă 6 / 141), a înfoia (fost 
fără şi cu -ez, în această ordine; BC înfoaie / înfoiază 139 / 11); 

- au devenit fără şi cu -ez, în această ordine, a înjgheba (BC înjghebează / 
înjgheabă 62 / 82) ş.a. 

Verbele de conjugarea a IV-a la care am intervenit asupra normării din DOOM! se 
află în una din următoarele situaţii: 

- au devenit numai fără -esc a bombăni (fost numai cu -esc; BC bombăne 
/bombăneşte 119 / 17), a dăinui (fost cu şi fără -esc, în această ordine; BC dăinuieşte 
/dăinuie 14 / 119), a țârâi (BC ţârâie / ţărâieşte 147 / 3); la fel a absolvi, inclusiv pentru 
sensul „a termina un an/o formă de învăţământ”; 

- au devenit cu şi fără -esc, în această ordine: a biciui (BC biciuie / biciuieşte 57 / 
65), a birui (fost numai fără -esc; BC biruie / biruieşte 50 / 78) ş.a.; 


În cazul fluctuaţiei dintre formele sufixate şi cele nesufixate nu se poate impune, din păcate, cu 
forța, o coerență, neconfirmată de uz, numai de dragul coerenţei. La asemenea verbe (unele 
provenite din onomatopee), lucrurile nu pot fi încă tranşate definitiv şi într-un mod care să satisfacă 
sentimentul tuturor vorbitorilor. 

Nu există mijloace de memorare a formelor recomandate sau criterii pentru deducerea lor logică, 
fiind necesară consultarea DOOM?. Nu înseamnă că şi alte variante decât cele înregistrate în 
DOOM? nu ar fi posibile şi, cum şi între diversele dicționare există deosebiri, folosirea, în cazurile 


* Blanca Croitor, „Variantele verbale literare libere: tendinţe în limba română actuală”, în Aspecte ale 
dinamicii limbii române actuale, Editura Universităţii din Bucureşti, 2002, p. 57-76. 

de dubiu, a altei variante decât cea indicată în DOOM? nu ar trebui penalizată, făcând parte mai 
curând dintre variațiile de uz decât dintre abaterile de la o normă categorică. 


ALTE INTERVENŢII ÎN DICŢIONARUL PROPRIU-ZIS 


Indicaţii de uz 
Inventarul DOOM? conţine peste 62.000 de cuvinte. S-au păstrat cea mai mare 
parte a intrărilor din DOOM', adăugându-se indicaţii de uz la cuvintele care nu aparţin 
limbii literare actuale: a aburca (pop.), babaros (arg.), baboşă (reg.), colonelă (înv., rar), 
gagică (fam.), iactanţă (livr.), odicolon (înv., pop.) etc. 
Faptul că un cuvânt precum gagică (care s-a extins în limbajul familiar) figurează în 
DOOM (încă din prima ediţie) nu înseamnă că el ar fi fost „adoptat ca normă academică” şi că ar 
fi devenit „oficial”. În cazul unui asemenea cuvânt, normarea priveşte numai scrierea şi flexiunea, 
nu uzul; pentru situaţiile în care este folosit în registrul căruia îi aparţine sau într-o operă literară, 
DOOM? arată că pluralul lui nu (mai) este gagice, ci gagici, iar genitiv-dativul singular articulat 
trebuie scris şi pronunţat gagicii. 


Modificări 

Prin intervenții mai mult sau mai puţin punctuale operate în corpul dicționarului s- 
au modificat o serie de recomandări ale DOOM": 

- scrierea şi/sau pronunțarea unor împrumuturi: dumping, antidumping 
[(anti)damping], nu [(anti)dumping]; knockdown [knocdaŭn/nocdaŭn] şi knockout 
[knocaŭt/nocaŭt], nu cnocdaun, enocaut, categoria formațiilor cu -men împrumutate din 
engleză sau din franceză (care nu mai sunt scrise cu -man): congresmen, pl. 
congresmeni, recordmen, pl. recordmeni; tenismen, pl. tenismeni (cf. şi femininele 
recordmenă, tenismenă, formate în româneşte) etc.; 

- unele forme flexionare: 

- a continua are, conform normei actuale, la indicativ şi conjunctiv 
prezent, persoana I singular, forma (să) continui (nu (să) continuu), ca şi la persoana a 
Il-a singular, după modelul unor verbe în -ia (ca a apropia); 

- a mirosi are la indicativ prezent, persoana a III-a plural, forma (ei) 
miros (nu (ei) miroase); 

- s-au admis, atât la cuvinte vechi, cât şi la cuvinte mai noi, unele forme ca 
variante literare libere: astăreală / astereală, becisnic / bicisnic, cearşaf / cearceaj, 
Chimiluminiscenţă / chimioluminescenţă, corijent / corigent, delco / delcou, diseară / 
deseară, fierăstrău / ferăstrău, filosof /filozof, luminiscent / luminescent, muschetar / 
muşchetar, pieptăn / pieptene, polologhie / poliloghie, tumoare / tumoră; 

- s-au eliminat unele forme sau variante, recomandând (numai) acciză, astm, azi- 
noapte, carafă, chermeză, chimioterapie, container, crenvurst, a dăula, de-a-ndăratelea, 
a dispera, fiică, a fonda, israelian, lebărvurst, luminator, machieur, machieuză, maseur, 
maseuză - ca şi cozeur, dizeur, dizeuză -, marfar, magazioner, mesadă, pricomigdală, 
zilier, nu (ŞI) acciz, astmă, as-noapte, garafă, chermesă, chemoterapie, conteiner, de-a- 
ndăratele, a dehula, a despera, crenvurşt, fiică [fiică], a funda, izraelian, lebervurşt, 
luminător, machior, machieză, masor, mărfar, magaziner, misadă, picromigdală, ziler 
etc.; 

- s-a admis existenţa la unele nume compuse de plante şi de animale, de dansuri 
populare, de jocuri ş.a. a formei nearticulate şi a flexiunii: abrudeanca (dans), neart. 
abrudeancă, g.-d. art. abrudencii; 

- s-au considerat (formal articulate şi) de genul masculin (nu neutru, cum este 
cuvântul de bază), numele de plante sau de animale compuse de tipul acul-doamnei 
(plantă) s. m. art., degețel-roşu, 

- „epitetele” referitoare la persoane au fost considerate de ambele genuri, nu 
numai masculine: bâ/bâilă s. m. şi f.; 

- s-a admis, printre altele, existența unor forme de singular la nume de popoare 
vechi (alobrog), de specii animale şi vegetale (acantocefal) ş.a.; 

- s-a considerat că substantivele provenite din verbe la supin nu au în general 
plural şi s-au tratat separat locuţiunile formate de la ele: ales s. n.; alese (pe ~) loc. adv.; 

- s-au respectat, pentru numele şi simbolurile unităţilor de măsură, prevederile 
sistemelor internaționale obligatorii/normelor interne stabilite de profesionişti: watt-oră 
cu pl. wați-oră, nu wattoră, pl. wattore; 

- s-a schimbat încadrarea lexico-gramaticală a unor cuvinte: 

-sunt considerate locuţiuni pronominale de politeţe” (şi nu 
secvențe formate din substantiv + adjectiv pronominal posesiv sau pronume personal în 
genitiv) tipurile Domnia Ta, Excelenţa Woastră, Înălțimea Voastră ete., deşi formaţiile 
sunt analizabile, deoarece acordul predicatului cu aceste secvența folosite ca subiect nu se 
face cu persoana a III-a, ca în cazul substantivelor, ci cu persoana la care se referă, de ex. 
cu persoana a II-a: Excelenţa Voastră veţi fi primit de preşedintele ţării. 

- bun-platnic, rău-platnic, ca şi viță-de-vie ş.a. (considerate, 
probabil, de autorii DOOM! îmbinări libere şi de aceea neinclus în dicţionar), sunt 
socotite compuse; 

- uite este considerat interjecţie, şi nu formă verbală” ş.a. 


Adăugiri 
S-au adăugat cca 2.500 de cuvinte: 
- împrumuturi din latină şi din diverse limbi moderne, (redintrate în uz, 
majoritatea din engleză, dar şi din franceză, spaniolă etc., marcate ca angl(icisme), 
fr(anţuzisme), hisp(anisme) etc.: acquis, advertising, airbag, broker, cool, curriculum, 


dealer, gay, hacker, item, jacuzzi, macho, trend etc.; 

Includerea în DOOM? a unor împrumuturi recente neadaptate, mai ales anglo-americane, 
nu trebuie interpretată ca o recomandare a tuturor acestora. Ea se bazează pe ideea că, dacă 
folosirea lor nu poate fi împiedicată, iar unele dintre ele ţin de o modă ce poate fi trecătoare, 
ignorării problemei - care lasă loc greşelilor - îi sunt preferabile înregistrarea formelor corecte din 
limba de origine şi sugerarea căilor pentru posibila lor adaptare la limba română. Viitorul va 
decide care dintre aceste cuvinte vor rămâne, asemenea atâtor împrumuturi mai vechi, şi sub ce 
formă anume, şi care vor dispărea. 


- cuvinte existente în limba română, dar care, din diverse motive, lipseau din 
DOOM! (unele intrate în limbă sau devenite uzuale după elaborarea acestuia): 

- a accesa, acvplanare, aeroambulanță, aeroportuar, alb-negru, alb- 
argintiu, anglo-normand, aurolac, a se autoacuza, autocopiativ, blocstart, cronofag, 
dublu-casetofon, electrocasnic, a exiînscrie, extra adj. invar., gastroenterolog, giardia, 
heliomarin,  metaloplastie,  neocomunism, neoliberal,  policalificare, politolog, 
preaderare, primoinfecție, proamerican, sociocultural, super adj. invar., teleconferință, a 
tracta, ultra adj. invar. etc.; 


2 În GALR, p. 213, sunt numite îmbinări locuţionale, dar şi locuţiuni. 
% Cf. şi GALR, p. 679-680. 

- compuse absente din DOOM": à la, alaltăieri-dimineaţă, mâine- 
dimineaţă; azi-mâine ş.a.; 

- derivate de la nume de locuri româneşti (a/baiulian, negruvodean), de la 
nume de state (srilankez) şi alte derivate care pun probleme (shakespearian/shakespeare- 
ian) ş.a.; 

- dublete ale unor cuvinte existente în DOOM!: compleu, emisie, frecție, 
mental, ocluzie, papua, repertoar ş.a. - alături de complet, emisiune, fricțiune, mintal, 
ocluziune, papuaş, repertoriu; 

- cuvinte provenite din abrevieri: ADN ş.a.; 

- nume proprii cu care trebuiau puse în legătură substantive comune înregistrate în 
dicționar: Acropole faţă de acropolă ş.a.; 

- nume proprii care fuseseră normate în anexele la DOOM! sub o formă 
susceptibilă de amendări: Artemis, pentru care am recomandat g.-d. lui Artemis, nu 
Artemidei ş.a.; 

- grupuri de cuvinte omofone cu cuvinte compuse: de sigur, nici un(ul) etc. 


Ioana Vintilă-Rădulescu 


ioanarl (Qrdslink.ro 


14 


